recursal/SuperWikiNEXT-32B huggingface dataset:
Real Club Náutico de Vigo.
**Real Club Náutico de Vigo**, **RCNV**, Galiziako Pontevedrako probintziako Vigo hirian kokaturiko itsas klub famatua da. Itsasoari loturiko hainbat atal dauzka, tartean arraunketa olinpikoa eta tostartekoa.

Uniformea
---------

Elastikoak zuri eta urdinak ditu eta trainerua gorria da.

Historia
--------

1906.ko apirilaren 17an fundatu zen Vigoko itsas kirol jarduera guztiak batzeko helburuaz. 1926 eta 1929.an bere egoitza 800 tonatako *Klosofic* itsasuntzia izan zen, eta 1945.an gaur egungo egoitza inauguratu zuten itsas ertzean, 1987.an haundituko zena.

Kirol ugari hartzen ditu Elkarteak, besteak beste, bela, igeriketa, arraunketa, waterpoloa eta triatloia.

Arraunketa
----------

**Arraunketa olinpikoa**

Espainiako hainbat txapelketa irabazi ditu, zortzikoan (1988) eta lemazaidun laukoan (1960, 1986, 1987, 1999, 2003) besteak beste.

**Tostako arraunketa**

Ipar-mendebaldeko Traineruen Liga sortu zenetik bertan aritu da eta emaitza onak lortu ditu. 2008.an txapelduna izan zen eta hurrengo urtean bigarrena gelditu zen. 2010. urtean Club de Remo Murosekin bat egin zuen baina bosgarrenak izan ziren ligan.

Palmaresa
---------

### Galiziako Traineruen Liga

* **Txapelduna (1):** 2008.
* Bigarrena (1): 2003 eta 2009.
* Hirugarrena (3): 2004, 2006 eta 2007.

### Txapelketak

* Galiziako Traineru Txapelketa (0): bigarrena 2003an.

### Gainontzeko estropadak

* Asturiasko Printzearen Bandera (1): 2005.

### Aulki mugikorra

* Espainiako zortziko txapelketa (1): 1988.
* Espainiako lauko txapelketa (5): 1960, 1986, 1987, 1999, 2003.
* Orioko Nazioarteko Estropadak (1): 2009.

Azken denboraldiak
------------------

| Urtea | Liga | Espainia |
| --- | --- | --- |
| 2003 | Galiziako Liga, 2.a | 5.a |
| 2004 | Galiziako Liga, 3.a |  |
| 2005 | Galiziako Liga, 7.a |  |
| 2006 | Galiziako Liga, 4.a |  |
| 2007 | Galiziako Liga, 3.a |  |
| **2008** | **Galiziako Liga, 1.a** |  |
| 2009 | Galiziako Liga, 2.a |  |
| 2010 | Galiziako Liga, 5.a |  |
| 2011- | ez |  |

Kanpo estekak
-------------

* **(Gaztelaniaz)** Webgune ofizala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3394010
* **Identifikadoreak**
* WorldCat
* VIAF: 145653989

 |

* Wd Datuak: Q3394010
**Raimundo Gilen V.a** (? - Maule, 1257) Zuberoako bizkondea izan zen, 1244 eta 1257. urteen bitartean.

Biografia
---------

Raimundo Gilen IV.aren semea zen. Ez zion men egin Henrike III.a Ingalaterrako erregeari, aurrekoek bezala; leialtasuna eskaini zion Nafarroako erregeari, Biarnoko edo Akitaniako jaun eta dukeen aurkako auzietan. Laguntza handia eman zion Nafarroako erregeari gaur egungo Nafarroa Behereko lurraldeetako jaunen onespena lortzen.

1249an ez zion jaramonik egin Simon Monfortekoak Ingalaterrako erregea onar zezan eginiko deiari, eta urte berean sartu ziren ingelesak Zuberoan. Gatazkek zortzi urte iraun zuten, eta 1257an Liginagako jaunak Ingalaterrako erregearen alde jarri eta Mauleko gaztelua setiatu zuen. Setioan hil zen Raimundo Gilen V.a. Oier III.a haren semea jazarri zen hurrena ingelesen aurka, eta 1261ean izenpetu zuen hitzarmenaren arabera, uko egin behar izan zion Zuberoari, Landetako lurralde batzuen truke. Nafarroara joan zen Oier III.a eta Erradako jaurgoa eman zion Nafarroako erregeak. Horren ondoren nagusitu ziren Zuberoan bizkonde biarnesak.

Erreferentziak
--------------

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2014/1/19 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

1. ↑    «Raymond Guillaume V - Auñamendi Eusko Entziklopedia» *aunamendi.eusko-ikaskuntza.eus* (Noiz kontsultatua: 2020-01-12).

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q16518758

 |

* Wd Datuak: Q16518758
**Raimundo Capuz** (Valentzia, 1665 inguru-1743) Barrokoko eskultore valentziarra izan zen. Bere anaia Leonardo Julio Capuz eskultorea izan zen baita ere. Jatorriz, Genovatik Valentziara joandako familia bateko kideak ziren.

Bilbon Capuzen pasoak gordetzen dira; irudian "Doloreetako Ama Birjina".

Biografia
---------

Eskultura aitarekin ikasi zuen. Madrilera joanda han Luis printzearen maisua eta eskultorea izendatu zuten. Eskultura erlijiosoaz espezializatuta, beste obren artean Liriako eliz parrokialaren multzo eskultorikoa egin zuen. Bilbon berak egindako Aste Santuko paso batzuk gordetzen dira, besteak beste, "Doloreetako Ama Birjina" (1690), "Bakardadearen Andra Maria" (1693), "Atxiloketa" (1700) eta "Gurutzea lepoan" (1700). Luis printzea, Luis I.a Espainiakoa izenarekin tronura igo zenean, 1723, Kamarako Eskultorea izendatu zuten. Erregea laster hil zen, 1724an, eta, ondoren, eskultorea Valentziara itzuli zen. 1743an Valentzian hil zen.

Kanpo estekak
-------------

* **(Gaztelaniaz)**:Biografia

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q6098321
* **Identifikadoreak**
* WorldCat
* VIAF: 95924681
* ULAN: 500038439

 |

* Wd Datuak: Q6098321
**Inazio** (edo **Inaxio**) **Uria Mendizabal** (Azpeitia, Gipuzkoa, 1938ko urtarrilaren 4a – 2008ko abenduaren 3a) enpresaburua zen; bere bi anaiekin batera, Altuna y Uria eraikuntza enpresaren jabea. ETAk hil zuen, 2008ko abenduaren 3an.

Bizitza
-------

Inazio Uria igeltsero lanetan hasi zen, aita Alejandrorekin ikasi zuen lanbidean, alegia. Alejandroren eta Altuna sendiaren artean, eraikuntza enpresa txiki bat sortu zuten, eta, pixkanaka, arrakasta lortu zuen Gipuzkoan.

Altuna y Uría enpresak Euskal Autonomia Erkidegoko hiru probintzia hiriburuak lotuko zituen Euskal Y-aren trazaketaren zati bat egiteko kontzesioa lortu zuen, eta, hori zela-eta, 2007an, enpresak ETAren mehatxua eta sabotajea jasan zuen. Uria enpresa horretako goi kargua zen.

Hilketa
-------

2008ko abenduaren 3an, ETAk erail zuen, Loiolako (Azpeitia) Kiruri jatetxeko aparkalekuan, buruan bi tiro eginda. 2009ko martxoan, Ertzaintzak Beñat Aginagalderi egotzi zion Inazioren hilketa, bai eta PSOEko zinegotzi Isaías Carrascorena ere.

Hilketaren ondoren tentsio une gogorrak bizi ziren Azpeitiako udaletxean. Ezker abertzaleak ez zuen Uriaren hilketa gaitzetsi. Horren ondorioz, EAk Azpeitian ezker abertzalearekin zuen udal akordioa hautsi zuen abenduaren 3an. 

Hurrengo egunean, abenduaren 4an, Aralarrek berdina egin zuen. Aralarren esanetan, "bizitzarako eskubidea beste edozein gauzaren gainetik" zegoen. 

Ondoren, oposizioko taldeek zentsura mozioa aurkeztu zuten ezker abertzalearen kontra, eta EAJk Azpeitiako alkatetza berreskuratu zuen, izan ere hauteskundetan alderdi bozkatuena izatetik zetorren.

Kanpo estekak
-------------

* Altuna y Uria enpresaren webgunea

Erreferentziak
--------------

1. ↑
2. ↑  **(Gaztelaniaz)**

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q4889077

 |

* Wd Datuak: Q4889077
**James Six** FRS (1731 - 1793ko abuztuaren 25a) Canterbury-n jaiotako zientzialari britainiarra izan zen. 1780. urtean, six termometroa, maximoen eta minimoen termometroa, asmatzeagatik nabarmendu zen. Gailu hau gaur egun ere erabiltzen da eta lorezaintza guneetan asko saltzen da.

Biografia
---------

Six, Elisabet I.a erreginaren erregealdian, Ingalaterran finkatu zen kontinenteko errefuxiatuen familia batetik zetorren, zetazko ehungintzan belaunaldiz belaunaldi lan egin zuena. James Six familia-negozioan trebatu zen, baina, denboran zehar, India eta Persiako zetaren inportazioagatik negozioa hilzorian zegoen.

Naturaren filosofian interesa izan zuen, eta astronomian eta meteorologian jardun zuen. 1782an, Royal Society of London-ek Six-ek bi urte lehenago asmatu zuen termometroaren txosten bat argitaratu zuen. Royal Society-ko kide bihurtu zen 1792an, izendapena meteorologian argitaratutako horren eta beste zenbait paperen emaitza izan zen.

1793ko abuztuaren 25ean hil zen hirurogeita bi urte zituela. Bere emaztea Mary 1801eko martxoaren 19an hil zen, eta Westgate elizako (Canterbury) ganga batean ehortzi zituzten elkarrekin.

Kanpo estekak
-------------

* James Six Galileo museoaren webgunean
* Six-en auto-erregistroko termometroaren berrehun urte

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q6143248
* **Identifikadoreak**
* WorldCat
* VIAF: 12735772
* ISNI: 0000 0000 7855 1372
* GND: 104204133
* LCCN: n88627130
* SNAC: w6m16vgn
* Open Library: OL5134287A

 |

* Wd Datuak: Q6143248
**Dame Janet Abbott Baker** (Hatfield[[]], Hegoaldeko Yorkshire, Ingalaterra, 1933ko abuztuaren 21a) britainiar mezzo-sopranoa da.

Biografia
---------

Londresen eta Salzburgon ikasia, 1953an debutatu zuen bakarlari gisa Haydnen *Nelson* meza kantatuz. 1956ean Kathleen Ferrier kantariaren ohorezko saria irabazi ostean, Smetanaren "Sekretua" obrako Rosaren papera eginez debutatu zuen operan. Harrezkero Bakerren musika-ibilaldia berehala hasi zen goraka. Garai horretan nabarmenak izan ziren Henry Purcellen "Dido eta Eneas" operan egin zuen sorginaren papera, Händelen *Rodelinda* operan egindako Eduigerena eta Monteverdiren *L´incoronazione di Poppea*n antzeztu zuen Ottaviaren papera.

60ko hamarkadaren erdialdera, XX. mendeko opera britainiarreko paperak, bereziki Benjamin Britten musikagilearen obrei dagozkienak, antzezten hasi zen. 1964an *The Rape of Lucretia* operako protagonista izan zen, 1966an, New Yorken lehen aldiz kantatzeaz gainera, Brittenen *A Midsummer Night´s Dream*eko Hermia antzezpenarekin debutatu zuen Covent Gardenen eta 1971n, berriz, musikagile horrek Bakerrentzat idatzitako *Owen Wingrave* operako Kateren papera antzeztu zuen.

Mahleretik hasi eta Purcellenganaino era guztietako interpretazioak egin zituen. Lied erromantikoen kantari bikaina zen bestalde. 1981ean erretiratu zen kantagintzatik, baina aurretik bere lanaren aitorpen gisa 1970ean Britainiar Inperioaren Ordenako Komandante eta 1976 Dama Komandante tituluak jaso zituen Ingalaterrako erreginarengandik.

Erreferentziak
--------------

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q241001
* Commonscat Multimedia: Janet Baker

---

* **Identifikadoreak**
* WorldCat
* VIAF: 100249211
* ISNI: 0000 0001 1453 2954
* BNE: XX848830
* BNF: 138910738 (data)
* GND: 123225345
* LCCN: n81028224
* NKC: mzk2003205757
* CiNii: DA04025105
* SNAC: w6ms3vps
* SUDOC: 075118971
* BIBSYS: 1044295
* UB: a1037456
* **Hiztegiak eta entziklopediak**
* Lur: 00724/eu\_b\_0325/b0325
* Britannica: url

 |

* Wd Datuak: Q241001
* Commonscat Multimedia: Janet Baker
**Prentiss konderria** (ingelesez: *Prentiss County*) Mississippiko konderri bat da, Ameriketako Estatu Batuetan. Hiriburua Booneville da. 2010eko zentsuaren arabera 25.276 biztanle zituen, Prentiss kilometro koadroko azaleran.

Geografia
---------

Prentiss konderriak 1.083,13 kilometro koadro ditu. Horietatik 8,34 ura dira. Beste 1.074,79 lurra dira. Biztanleria dentsitatea 23,34 da.

Demografia
----------

2010eko zentsoan bizi ziren 25.276 pertsonetatik 21.479 txuriak edo hispanoak dira. Horietatik *hispano edo latino* kategorian 307 dira. 3.481 beltzak edo afroamerikarrak. 29 amerikar natiboak ziren eta 2 Hawaii edo Pazifikoko irletako natiboak. 33 asiarrak ziren. *Bestelako arraza bat* kategorian 18 biztanle daude. Bukatzeko euren burua arraza bat baino gehiagotan 234 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q497489
* Commonscat Multimedia: Prentiss County, Mississippi

---

* **Identifikadoreak**
* WorldCat
* VIAF: 124335145
* LCCN: n80104575
* NARA: 10039493
* **Lekuak**
* OSM: 1833648
* TGN: 2001144

 |

* Wd Datuak: Q497489
* Commonscat Multimedia: Prentiss County, Mississippi
**Preoi izar** bat, quarkak eta leptoiak osatuko lituzketen partikula subatomiko teoriko batzuk diren preoiz osatutako balizko izar konpaktu bat da. Aurreikusten denez, preoi izarrek, dentsitate erraldoiak izango lituzkete, 1020 gramo zentimetro kubikoko ingurukoak, quark izarren eta zulo beltzen bitarteko dentsitate bat. Dentsitatea hain da erraldoia, Lurraren masa izango lukeen izar batek, tenis pilota baten tamaina izango lukeela.

Objektu mota hauek, printzipioz, grabitate lenteekin edo gamma izpien bidez detektatu ahal izango lirateke. Preoi izarren existentziak, gaur egun, materia ilunaren hipotesiarekin ebazten diren behaketa inkongruentziaren batzuk azalduko lituzke.

Preoi izarrak, supernoba eztanden ondorioz edo Big Bangean sortuko lirateke, benetan oso nekeza eta zaila izango litzatekeen arren hain objektu astun eta konpaktu hauen eraketa azaltzea.

Ikus, gainera
-------------

* Materia endekatu

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q5889

 |

* Wd Datuak: Q5889
*Artikulu hau kontzeptu geometrikoari buruzkoa da; beste esanahietarako, ikus «Puntu (argipen)».*
Puntuak bi dimentsioko espazio euklidearrean.
**Puntu** bat geometrian oinarrizko kontzeptua da, zuzen eta planoarekin batera. Kontzeptu primitibo bat denez ezin da beste modu batez definitu.

Errepresentaziorako *ixa* (x) txiki bat edo zuzen txiki bat erabiltzen da segmentu bat mozten duenean.

Puntuak ez du dimentsiorik: ez luzera, ez zabalera, ez lodiera.

Geometria kartesiarrean bi edo hiru parametro ditu lanean gabiltzan dimentsioen arabera. Honela *p*(x,y,z) moduan adierazten da.

Bi puntutik igarotzen den lerro zuzena trazatu daiteke.

Erreferentziak
--------------

1. ↑   **(Ingelesez)** Ohmer, Merlin M.  (1969). *Elementary Geometry for Teachers.*  Addison-Wesley, 34-37 or..
2. ↑    Ruiz de Gauna Gorostiza, Josu; García Iturrioz, Jesús; Sarasua Fernández, Joxemari.  (2013). «Matematikaren historia: geometria euklidearra» *Irakaslegaientzako matematika eta bere didaktika.*  Bilbo: Udako Euskal Unibertsitatea, 27 or. ISBN 978-84-8438-464-9..

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q44946
* Commonscat Multimedia: Points (mathematics)

---

* **Identifikadoreak**
* GND: 4298379-4
* **Medikuntzako identifikadoreak**
* FMA: 50596

 |

* Wd Datuak: Q44946
* Commonscat Multimedia: Points (mathematics)
**Ioia** Gipuzkoako Itsasondo eta Ordizia udalerrietako auzo bat da. Itsasondo, Ordizia eta Beasain udalerrien arteko mugek bertan bat egiten dute. Itsasondo eta Ordiziako herriguneetatik oso urruti, mendi kaxkoan dago, Itsasondoko herrigune bertatik ateratzen den pista batean hainbat kilometro goruntz eginda bertaratu daiteke. Izena *Ioiagoikoa* (*Idoiaga goikoa*) eta *Ioiabekoa* (*Idoiaga behekoa*) baserrien goierriko euskarazko *Ioia* laburdura da. Ioiagoikoa Ordizia udalerrian dago bere osotasunean, aldiz Ioiabekoa gehienbat Itsasondon kokatzen da, Mendebaldeko horma Ordizian egonik ere. Gipuzkoako baserri garaienetakoak dira.

* Ioiabekoa*Ioiabekoa*
* Ioiagoikoa*Ioiagoikoa*

Bertan, ingurumen eta biologia ikuspegitik nabarmena den putzu bat dago, Aranzadi Zientzia Elkartea eta Gipuzkoako Foru Aldundiak putzuari buruzko argibidea duen kartela ezarria du.

Ioiatik oinez Murumendi eta Usurbe mendietara joateko oinezko bidezidorra abiatzen da, bai eta *Arramendi* baserritik behera Ordiziako herrigunera jeisten dena ere.

Kokaleku lasai honetatik Txindoki, Aralar, Ernio eta Usurbe mendien ikuspegiez goza liteke.

* Auzoaren ikuspegi panoramikoa.Auzoaren ikuspegi panoramikoa.
* Putzua eta Aranzadi Zientzia Elkartea eta Gipuzkoako Foru Aldundiaren argibide kartela.Putzua eta Aranzadi Zientzia Elkartea eta Gipuzkoako Foru Aldundiaren argibide kartela.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q20089699
* Commonscat Multimedia: Ioia (Itsasondo)

---

 |

* Wd Datuak: Q20089699
* Commonscat Multimedia: Ioia (Itsasondo)


|  |  |
| --- | --- |
|  | Euskarazko Wikipedian bada atari bat, gai hau duena:**Gipuzkoa** |

| Itsasondoko auzoak |
| --- |
| Ioia • Herrigunea • Urkia |
***Igil-a*** (Tuveraz: игил) Tuva herrian sortutako hari igurtzizko instrumentua da. Bere bi sokak arku bat erabiliz jotzen dira. Instrumentuari "ikili" deitzen zaio Mongoliako mendebaldean.

Deskribapena
------------

Giderra eta erresonantzia-kaxa pinu edo alertze zati solido bakarretik egin ohi dira. Erresonantzia-kaxaren goiko aldea larruz edo egurrezko plaka mehe batekin estali daiteke. Hariak eta arkuak zaldi-buztaneko zurdaz egin izan dira tradizionalki, baina tresna modernoek nylonezko hariak erabiltzen dituzte. Mongoliar *morin khuur*-en antzera, giltzak zaldi-burua ageri ohi du bere giderraren gainean zizelkatua afinazio-larakoen gainean; hori dela eta, bi instrumentuei, oro har, "zaldi buruko biolinak" esaten zaie.

Jotzeko era
-----------

Igilia jotzeko, ia tente jartzen da, instrumentuaren erresonantzia-kaxa jotzailearen altzoan edo bere botaren goiko aldean duela. Erabilitako teknikan hariak azazkalak edo behatzen gorringoekin ukitzea da, baina lepoaren kontra zapaldu gabe. Igilak ez du trasterik. Arkuari eskuaren azpitik eusten zaio.

Antzina, igilak musika-genero bat zeukan eskainia, harekin bakarrik egiten ziren konposizioen errepertorio batekin. Tuvako komunismoaren garaian hura modernizatzeko ahaleginak egin ziren. Saiakera horiek instrumentua mendebaldera txertatzera bideratu ziren, Europako biolontxeloaren antza gehiago izan zedin. Hala ere, gaur egun Tuvar musikari gehienek erabiltzen dituzten instrumentuak eta jotzeko estiloak hasieran igilerako erabilitakoak dira.

Igil-jotzaile ospetsuak dira Ak-ool Kara-sal, Kaigal-ool Khovalyg eta Evgenii Saryglar.

Kanpo estekak
-------------

* Igil Demo, herri-ipuina, argazkiak eta testua.
* Igil-a mendebaldeko musika garaikidean.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1572629
* Commonscat Multimedia: Igil

---

 |

* Wd Datuak: Q1572629
* Commonscat Multimedia: Igil
**Jakov Mikhailovitx Sverdlov** "Andrei", "Mikhalych", "Max", "Smirnov" eta "Permyakov" ezizenez ere ezaguna; (errusieraz: Яков Михайлович Свердлов; 1885ko ekainaren 3a – 1919ko martxoaren 16a) militante boltxebikea izan zen.

Biografia
---------

### Hasierako urteak

1917 urtearen aurretiko urteetan Errusia barnean geratzen zen boltxebikeen artean garrantzitsuenetakoa izan zen. 1914an atxilotu eta Siberiara erbesteratu zuten, Stalinekin batera, eta 1917ko Otsaileko iraultzaren ondorioz aske geratu zen. 1917ko apiriletik aurrea Alderdi Boltxebikeko Komite Zentraleko kide aukeratu zuten, eta 1917ko abuztuan, Alderdiko Idazkari.

### Alderdi Boltxebikean

Boltxebikeen barne-antolakuntzako arduradun nagusia izan zen. Komite Militar Iraultzaileko kide ere izan zen, eta Iraultza aurreko Komite Zentral Boltxebikearen batzarraren (iraultza proletarioa berehala prestatzeko erabakia hartu zuen batzarraren) antolatzaile izen zen. 1917eko azaroak, Iraultza Sozialistarekin batera aldi berean burutu zen Errusia Osoko Sobieten Bigarren Biltzar Nagusian ordezkari boltxebikeen bozeramaile izan zen, beraz, Sobietak iraultza proletarioaren eta botere burgesa uzkailtzearen aldeko ildoa zilegiztatzeko paper garrantzitsua jokatu zuen. 1917eko azaroaren 21ean Errusia Osoko Sobieten Komite Exekutiboko buru aukeratu zuten Kamenev ordeztuz, beraz, Errusiako Sobietar Errepublika Sozialista Federalaren buru izan zen. 1918an, Brest-Litovskeko Itunaren sinaduran paper garrantzitsua izan zuen, eta Asanblada Konstituziogilea bertan behera uzten erabakigarria izan zen.

### Heriotza

Lehen Konstituzio Sobietarra izan zen "*Herri Langile eta Zanpatuaren Eskubideen Adierazpena*" idatzi zuen komisioaren parte izan zen. 1918ko abuztuan Lenin atentatu batean zauritu zutenean, praktikoki, Lenin berreskuratu arteko hilabeteetan, Gobernuburu postua ere bere esku egon zen. Aleksandra Kollontairen arabera, bere genero askapenaren aldeko borrokan aliatu garrantzitsua izan zen. 1919an, Errusiako Gerra Zibilan zehar hil zen. Bere omenez, Jekaterinburg hiria, 1924etik 1991era "Sverdlovsk" bezala berrizendatu zuten.

Erreferentziak
--------------

1. 1 2 3 4  Sverdlov, Jakov, *K17* 2017-04-21. CC0 Domeinu Publikoa

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q298384
* Commonscat Multimedia: Yakov Sverdlov

---

* **Identifikadoreak**
* WorldCat
* VIAF: 18018005
* ISNI: 0000 0000 8097 7014
* BNF: 17789743c (data)
* GND: 118758004
* LCCN: n81117223
* NKC: xx0094118
* SNAC: w64x70v7
* SUDOC: 132528460
* Open Library: OL733568A
* **Hiztegiak eta entziklopediak**
* Britannica: url

 |

* Wd Datuak: Q298384
* Commonscat Multimedia: Yakov Sverdlov
**Pronia** (errusieraz: Про́ня) Errusiako ibaia da, Riazan eta Tula oblastetan, Volgaren eskuineko ibaiadarra.

Geografia
---------

336 km luze da, 10.800 km² ibaiaren arroa ureztatzen du eta batez besteko 50 m³/s inguruko emaria ahotik gertu dauka. Volga eta Don arteko isurialdeen banalerroaren ondoan jaiotzen da, Errusiako erdialdeko lautadako ipar-ekialdean, Mikhailovetik 20 km hegoaldera Riazan oblastaren hego-mendebaldean, zehazki Luzhki herrixkatik gertu. Hasieran ibaiak iparralderantz haran estu bat zeharkatzen du, gero mendebalderantz bihurgune zabala egiten du eta gero hego-mendebaldera. Kimovsketik 15 km inguru ekialdera Tula oblastean sartzen da. Iparraldera itzultzen da eta urtegi batek presatzen du. Oktbriaskiren mendebaldean ekialderantz egiten du. Handik gutxira, Mikhailov igarotzen da. Ekialderantz eta geroago hego-ekialderantz.

Pronskeko hiritik igarotzen da eta Novomitxurinsk-era iristean bere urak berriro ere presatzen dira. Korablino-ko iparraldetik igarotzen da, iparraldera biratuz eta Spask-Riazanskitik apur bat hegoaldera Oka ibaira isurtzen ditu urak.

Ibaia arrantzaleek estimatzen dute eta beheko ibilguan nabigatzen da izotzik gabeko denboran, hau da, oro har apiriletik azarora bitartean.

Ibaiadar nagusiak
-----------------

* Eskuinean:
	+ Kerd
	+ Ranova

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1784849
* Commonscat Multimedia: Pronya River

---

 |

* Wd Datuak: Q1784849
* Commonscat Multimedia: Pronya River
***Qaumī Tarāna*** (Urduz: **قومى ترانہ**) Pakistango ereserkia da. Ez ofizialki, sarritan ereserkia bere lehendabiziko lerroaz ezaguna da, "*Pāk sarzamīn shād bād*" (euskaraz *Bedeinkatua Lur Santua*).

Musika
------

Ahmed Ghulamali Chaglak moldatu zuen [[1950]ean.

|  |  |
| --- | --- |
|  | 
[[:Fitxategi:|]]
[[Fitxategi:|220px|noicon|alt=]]

---

 |
| *Arazoak fitxategi hau entzuteko? Ikus multimedia laguntza.* |

Hitzak
------

Abu-Al-Asar Hafeez Jullandhurrek idatzi zituen, hasieran poema laburrean gero luzatu zuena.

### Urduz

پاک سرزمین شاد باد
كشور حسين شاد باد
تو نشان عزم علیشان
! ارض پاکستان
مرکز یقین شاد باد
پاک سرزمین کا نظام
قوت اخوت عوام
قوم ، ملک ، سلطنت
! پائندہ تابندہ باد
شاد باد منزل مراد
پرچم ستارہ و ہلال
رہبر ترقی و کمال
ترجمان ماضی شان حال
! جان استقبال
سایۂ خدائے ذوالجلال

  

### Ingelesez

Blessed be the sacred land
Happy be the bounteous realm
Symbol of high resolve
Land of Pakistan!
Blessed be thou, citadel of faith
The order of this sacred land
Is the might of the brotherhood of the people
May the nation, the country, and the state
Shine in glory everlasting!
Blessed be the goal of our ambition
This flag of the crescent and star
Leads the way to progress and perfection
Interpreter of our past, glory of our present
Inspiration of our future!
Symbol of the Almighty's protection

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q213267
* Commonscat Multimedia: National anthem of Pakistan

---

 |

* Wd Datuak: Q213267
* Commonscat Multimedia: National anthem of Pakistan



|  |  |
| --- | --- |
|  | Wikimedia Commonsen badira fitxategi gehiago, gai hau dutenak: ***Qaumi Tarana*** |
**Iribe jauregia** Gipuzkoako Azkoitia udalerrian dagoen dorretxe bat da. 1964ean Gipuzkoako kultura ondasuna izendatua izan zen. Azkoitiko Alde Zaharran eta Urola ibaia zeharkatzen duen zubiaren alboan dago, Balda plazan eta Errekalde etxearen alboan.

1514ean eraiki zen eta gotiko, pizkunde eta barroko estiloko arkitektura du.

Eraikina
--------

Eraikin bakartua da, aski garaia (lau solairukoa), eta oinplano angeluzuzena du. Harlanduxkaz egina dago, eta gutxi landua badago ere, itxura ona du.

Aurreko aldean, beheko solairuan, arku bat ageri da, zertxobait zorroztua, eta beste sarbide bat ere badu, modernoagoa. Solairu nagusian, lehenengoan, lau bao konopial ditu, oso handiak. Solairuarteak eta ganbarak leiho dinteldunak dituzte, interes handirik gabeak.

* 
* 
* Lehio baten xehetasuna.Lehio baten xehetasuna.

Eskuineko aldean, solairu nagusiko balkoiak nabarmentzen dira (ezkerrekoak arku konopiala du). Gainerako aldeetan, ez dago elementu interesgarririk. Burdin lan guztiak barrokoak dira.

Eraikin hau berritu egin zuten, eta egun oso ongi dago. Zati batean jendea bizi da urte guztian, eta bestea hutsik egoten da zenbait alditan. Barruko aldea oso interesgarria da. Badirudi, lehen udal ordezkariak hautatzeko bilerak eraikin horretan egin zituztela anaidiek.

Ikus gainera
------------

* Gipuzkoako kultura ondasunak

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q20644892
* Commonscat Multimedia: Palacio Iribe, Azkoitia

---

 |

* Wd Datuak: Q20644892
* Commonscat Multimedia: Palacio Iribe, Azkoitia
**Raimundo Gilen I.a** Zuberoako bizkondea izan zen 1040-1085. urteen bitartean.

Biografia
---------

Zuberotarren eta biarnotarren arteko tirabirak areagotu ziren haren agintaldian; 1058an zuberotarrek Zentulo V.a Biarnokoa hil zuten, eta Raimundo Gilen I.ak Oloroeko apezpikuagana jo behar izan zuen babes bila. Oloroeko elizbarrutiaren barnean geratu zen Zuberoa osoa, apezpikuak emaniko laguntzaren ondorioz. 1078an bake hitzarmena sinatu zuten Zuberoako eta Biarnoko bizkondeek. 1085ean hil zen Raimundo Gilen I.a. eta Gilen Fort II.a izan zen beraren ondorengoa.

Erreferentziak
--------------

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.


|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12266429
* **Hiztegiak eta entziklopediak**
* Lur: 05068/eu\_r\_0057/r0057

 |

* Wd Datuak: Q12266429
**Raimundo Lanas Muru** (Murillo el Fruto, 1908ko urtarrilaren 23a - Fuendejalón, Zaragoza, 1939ko abenduaren 31), izengoitiz *El ruiseñor navarro* («nafar urretxindorra») deitua, nafar jota abeslaria izan zen.

Bizitza
-------

Haurtzaroan unai, eta geroago ferratzaile jardun zuen. Oso gazte zela hasi zen abesten, Julian Gaiarreren irudiak erakarria. Jaioterrian, Zarrakaztelun, Milagron, Alesbesen eta beste hainbat herritan ibili zen jotak abesten, eta ospea irabazten hasi zen; ondoren, Azkoien, Tutera... eta azkenean Iruñera iritsi zen, Orfeón Pamplonés abesbatzan sartuz.

1932an Bartzelonara joan zen eta urte bat geroago lehenengo diskoa grabatu zuen bertan. Ale bat Radio Zaragozara bidali zuen, berealdiko arrakasta lortuz. Orduan, Zaragozara joan eta irratian zuzeneko emanaldi gogoangarria eskaini zuen. Horrek eman zion ospeari esker, Madrilen eta Espainiako beste hiri batzuetan abestu zuen.

Nafarroara 1935ean itzuli zen, eta urte hartan bertan Santurtzitik Mexikorantz abiatu zen itsasontzi batean, *Círculo Vasco-Español* elkarteak deituta, eta han arrakasta handia lortu zuen. Bitxikeria moduan, euskarazko kantaren bat edo beste ere abestu izan zuen. Handik Kubara joan zen, eta azkenik New Yorkera (AEB). Esan behar da, halaber, hala Ameriketan nola Espainian bere agerraldiak espainiar patriotismoa sustatzeko erabili zituztela, Raimundori politikan sartzea gustatzen ez bazitzaion ere.

Madrilen finkatu zuen bizilekua, eta bertan harrapatu zuen Espainiako Gerra Zibilak. Jotariak gorriak ikusi zituen garai hartan, eta larriki gaixotu zen. Nafarroara itzulirik, azken emanaldia Arguedasen eskaini zuen, 1939ko abenduan; egun batzuk geroago hil zen, Zaragozako Fuendejalón herrian, diabetesak jota. 31 urte zituen.

Erreferentziak
--------------

1. 1 2    *Jotak kantatzen zituen Urretxindorra.*  in: *Habe, 88. zenbakia, 1986/05/31*. ikasbil.net (Noiz kontsultatua: 2015-08-24).

Ikus, gainera
-------------

* Erriberar ezagunak

Kanpo estekak
-------------

* **(Gaztelaniaz)** Raimundo Lanas jotariari buruzko webgunea Raimundolanas.com
* Joseba Aurkenerena: Raimundo Lanas, Nafarroako jotari handia.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q6098336
* **Identifikadoreak**
* WorldCat
* VIAF: 88001592
* ISNI: 0000 0000 6000 3175
* BNE: XX984016
* BNF: 17716744j (data)
* **Hiztegiak eta entziklopediak**
* Auñamendi: 84774
* GEN: 12624

 |

* Wd Datuak: Q6098336
Kuttura herrixkako zubia.
**Ivalojoki** ibaia (Iparraldeko Samieraz: *Avviljohka*; Inariko Samieraz: *Avveeljuuhâ*), Laponiako 180 km-tako ibaia da. Hasieran motel xamar igarotzen da bere sorlekutik eta eskualde bakarti batzuk igaro ondoren, hala nola Enontekiö udalerritik, Ivalo herrixkara iristen da indar bizian. Inarijärvi lakura iritsi baino lehen, ibaia, hiru ibaietan zatitzen da eta lakuan delta antzeko bat sortzen dute.

Lemmenjoki Parke Nazionaletik ere igarotzen da, eta hainbat igaraba, lepahori eta lepazuri aurki daitezke bertan.

Historia
--------

1870eko hamarkadan urre-sukarrak bultzatuta, Europako hainbat gizon iritsi ziren Lemmenjoki eta **Ivalojoki** ibaietara. Klima hotza zela eta, urre-bilatzaileak zortzi hilabete baino ez zuten ematen ibaian urre bila. Honela, zortzi hilabetean aurkitutakoak bizitzeko ematen ez zienez, bilatzeari utzi eta euren etxeetara itzuli ziren. Hala ere, gaur egun, hainbat herritar ikusi daitezke ezer egiteko ez daukaten arratsalde batean urre-bila. Baina gehien bat, kanoarekin ibiltzeko da ezaguna ibaia, Kuttura herrixkan batez ere, erdi-mailako zailtasuna duen ibaia baita.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q633801
* Commonscat Multimedia: Ivalojoki

---

* **Identifikadoreak**
* WorldCat
* VIAF: 315128022

 |

* Wd Datuak: Q633801
* Commonscat Multimedia: Ivalojoki
**Jan Dodonna** generala Star Warsen unibertsoko pertsonaia bat da.

Jan Dodonna generala taktikari eta estratega aditu bat zen, Aliantza Errebeldeak Massassi tenpluan Yavin IVko guduan zehar zuen basean bizi zena. Heriotzaren Izarra (Inperio Galaktikoaren espazio estazio erraldoi bat) planeta sistemara iritsi zenean, Dodonnak Errebeldeen eraso bakar eta funtsezkoa zuzendu zuen. Beste aukerarik gabe, 30 ehiza-ontzi bidali ziren Heriotzaren Izarrera, aireztatze hodi batetik torpedo pare bat bere helmugara zehazki jaurtitzeko asmoz. Dena ondo irtenez gero, torpedo hauek estazio Inperialaren erreaktore nagusira iritsiko ziren, 180 kilometroko diametroa zuena, eta eztandarazi egingo zuen jarraikako erreakzio bat eragingo zuten.

Jan Dodonna Yavin IV planetan geratu zen eta 1 Base kodepean lan egin zuen, pilotuak guduan aholkatuz. Errebeldeen garaipenaren ondoren, Dodonnak heroiak saritu zituen Yavin IV planetako Massassi tenpluaren gela nagusian.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3755427

 |

* Wd Datuak: Q3755427
**Irlandako Herriaren Askapenerako Erakundea**, **IPLO** (jatorrizko izena, ingelesez: *Irish People's Liberation Organisation*) Ipar Irlandako talde armatu txiki bat izan zen, INLAtik bereizitakoa.

Historia
--------

1986an sortu zuten INLA utzitako edo talde horretatik botatako hainbat kidek. IPLO eta INLAren artean, horrela, enfrentamenduak ugariak izan ziren, IPLOren lehen ekintza armatuak INLAren aurka zuzendu baitziren. IPLOk INLAko bost kide hil zituen. Zentzu horretan, IPLO errepublikarren aurka ekiten zuen talde "sektariotzat" ikusi izan zen askotan, eta erakunde honen eta kriminalitatearen arteko harremanak ere salatu ziren.

1980ko hamarkadaren bukaeran, zatiketa eman zen IPLOn, *Army Council* eta Belfasteko Brigadaren artean. 1992an Belfasteko adarrak erakundeko buru izandako eta momentu horietan *Army Council* adarreko buru Jimmy Brown hil zuen.

1992ko urriaren 12an Behin-behineko IRAk, errepublikarren arteko talde armatu handienak, IPLOren aurka ekin eta taldea desegin zuen. IPLOko Belfasteko Brigadako buru Sammy Ward hil eta taldearen bi adarretako hainbat kide bahitu eta zauritu zituzten. Beren biziak errespetatzeko, IPLO desegitera behartu zituen Behin-behineko IRAk.

Ulsterko Unibertsitateko kontaketa baten arabera, IPLOk 22 lagun hil zituen Ipar Irlandako gatazkaren barnean: hamabi zibil, INLAko sei kide, bi paramilitar loialista eta britainiar indar armatuetako bi kide.

Kanpo estekak
-------------

* **(Ingelesez)** IPLOko hildako kideen aldeko webgunea
* **(Ingelesez)** IPLO eta INLAren harremanak ukatzen dituen mugimendu errepublikar-sozialistaren agiria

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2701081

 |

* Wd Datuak: Q2701081


| Ipar Irlandako talde armatuak |
| --- |
|  **Errepublikarrak:** Behin-behineko IRA  •  IRA Ofiziala  •  INLA  •  *Talde txikiagoak:* Benetako IRA  •  Jarraipeneko IRA  •  IPLO
 **Loialistak:** Ulsterko Boluntarioen Indarra  •  Ulsterren Defentsarako Elkartea  •  *Talde txikiagoak:* Loialista Boluntarioen Indarra  •  Esku Gorriaren Defendatzaileak
*Ikus, gainera*: IRA izena erabili duten erakundeak  •  Ipar Irlandako gatazka |
Ivan III.a Errusiakoa.
**Ivan Izugarriaren Liburutegi Galdua**, baita **Urrezko Liburutegia** ere deitua, 800 liburu bitxi, bakar edo balio handiko bilduma bat dela uste da, liburu asko beharbada Konstantinoplako eta Alexandriako liburutegietatik eskuratuak. Liburutegiaren izaera eta haren inguruko kondaira nahasturik daude.

Historia
--------

Liburutegia Ivan III.a Errusiakoa Moskoviaren printzearena izan zitekeen, Sofia Paleologo bizantziar printzesarekin ezkondu ondoren. Antza, Sofiak bilduma Errusiara eraman zuen. Ivan IV.ak, Sofiaren bilobak, bestetik, liburutegiko altxorra jaso eta Europan erosketa berriak eginez handitu egingo zuen edo, behintzat, zabaldutako zurrumurruek hori diote. Ivan IV.ak liburutegia Moskuko Kremlinan edo beste toki batzuetan ezkutatu zituen, dirudienez. 1584an hil zenetik, liburutegia galdutzat jotzen da zeren eta non dagoen inork ez baitaki.

XIX. mendetik aurrera, liburutegiaren gaineko ikerketari berrekin zitzaion. Tartuko Unibertsitateko Von Dabelov irakasleak, Pärnuko liburutegiaren artxiboetan, liburutegi galduaren katalogoa ikusi zuela adierazi zuen. Haren liburuen artean, Tito Livio, Zizeron edo Virgilioren desagertutako lanak zeudela baieztatuko zuen ondoren galdu zen katalogo horrek.

Ez dago garbi non bukatzen den errealitatea eta non fantasia. Aurreko mendeetako kronikarien aipamenak ezin dira hitzez hitz onartu. Gainera, Moskuk txikizio handiak ezagutu zituen; esaterako 1547, 1571 eta 1626an, elkarren segidako hiru sutek agian suntsitu egin zuten liburutegia, 1612an ere poloniarrek hiriari setio luzea ezarri ondoren, hiria hartu zuten eta txikizioak eragin zituzten. XIX. mendetik, eta baita sobietar garaian ere, Moskun eta hirurogei kokapen desberdinetan liburutegia bilatu da baina tradizio horrekin lotutako inongo aztarnarik ez da aurkitu. Espezialista askoren ustez kondaira besterik ez da.

Erreferentziak
--------------

1. ↑
2. ↑  "The Search for the Lost Library of Ivan the Terrible". Ancient Origins. Ancient Origins.
3. ↑

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q28136289

 |

* Wd Datuak: Q28136289
**Javier Ruescas** (Madril, 1987ko abenduaren 14a - ) espainiar idazle eta youtuberra da. Gazte eleberriak idazteagatik ospetsua da. Bere eleberri ospetsuena *Bereth-en ipuinak* da.

Biografia
---------

Javier Ruescas Madrilen, 1987ko abenduaren 14an jaio zen. Betidanik gustatu zaio irakurtzea. 11 urterekin hasi zen idazten. Nagusitan izurde hezlea izan nahi zuenbaina azkenean kazetaritza ikasi zuen, lizentziatu zen 2010ean.

15 urterekin hasi zen idazten bere lehengo eleberri luzea, *Los protectores de Imeth*. Bi urte eta gero amaitu zuen *El Zafiro de Kefto*, trilogiako lehengo liburua. 2009an argitaratu zuen bere lehengo eleberria, *Bereth-en ipuinak*. 2010ean, Gazte literaturako saria jaso zuen. Urte horretan, *Bereth-en ipuinen* bigarren zatia argitaratu zuen.

*Tempus Fugit*-ekin hasi zen ospetsua izaten gazte literaturan. 2011an, *Berteh-en ipuinak*-ren hirugarren parte argitaratu zuen. Eta 2013an argitaratu du bere eleberri garrantzitsuena eta ospetsuena; Play,(Lehengo partea da trilogia baten barruan.) eta eramango da zinemara. Urte horretan ere argitaratzen du *Pultsazioak*. Eleberri honek Francesc Mirallesekin batera idatzita dago.

Bai *Play*, bai *Pultsazioak* eleberri hoberen artean izan ziren aukeratuta 2012an eta 2013an. 2015ean *Elektro* trilogia hasten da, Manu Carbajo zuzendariarekin, zeinen bere jarraipena, *Aura*, ere argitaratu zuen urte horretan eta *Nemesis* 2016an. *Nemesis* horrekin amaitzen da trilogia. 2016ko maiatzaren 12an argitaratu zuen *Taupadak*, hau ere Francesc Mirallesekin batera idatzita.

Lanak
-----

* *Cuentos de Bereth I: Encantamiento de luna*. (2009).

* *Tempus Fugit, ladrones de almas* (2010).

* *Cuentos de Bereth II, La maldición de las Musas* (2010)

* *Cuentos de Bereth III* (2011).

* *Play* (2013).

* *Show* (2013).

* *Pulsaciones* (2013).

* *Live* (2014).

* *Las Crónicas de Fortuna: 1 El secreto del trapecista* (2015).

* *Las Crónicas de Fortuna: 2 El recuerdo del mago* (2015).

* *El (Sin)sentido del amor* (2015) .

* *Electro* (2015).

* *Aura* (2015).

* *Las Crónicas de Fortuna: 3 La decisión de la bailarina*(2016).

* *Némesis* (2016).

* *Latidos* (2016).

Erreferentziak
--------------

1. ↑  **(Gaztelaniaz)** 05/07/2015 Clarin.com: "Escribió una novela en chat y ahora es best seller"

  


|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q23907072
* **Identifikadoreak**
* WorldCat
* VIAF: 100932733
* ISNI: 0000 0000 7154 5906
* BNE: XX4833786
* GND: 1016204159
* LCCN: no2014039523
* NKC: xx0261399
* SUDOC: 193870398

 |

* Wd Datuak: Q23907072
**Repeat begizta** begizta horren amaieran baldintza betetzen den egiaztatzen duena da, hala bada begiztatik irten eta gainontzeko kodearekin jarraitu egiten duelarik.

Sintaxia
--------

Pseudokodez idatzitako sintaxia honakoa liteke:

```
Errepikatu
   (begiztaren edukia)
Bete arte (baldintza)

```

**Begiztaren edukia** iterazio bakoitzean errepikatuko den kode zatia da.
**Baldintza** balio boolear bat bueltatzen duen aldagai edo adierazpena da.

Programazio lengoaietan
-----------------------

Programazio lengoaia gehienetan honela erabiltzen da REPEAT begizta:

```
REPEAT
  (begiztaren edukia)
UNTIL (baldintza)

```

Kontrol egitura honekin, barneko kodea gutxienez behin exekutatzen da, eta baldintza betetzen denean bertatik irten.

Adibideak
---------

Sententzia honen erabilera ohikoa da erabiltzaileari iterazio bakoitzaren ondoren jarraitu nahi duen galdetzen zaion kasuetan. Honenbestez, lehenengo aldian beti exekutatuko da, eta hurrengoetan erabiltzailearen erantzunaren arabera jarraitu egingo da edo ez.
Ohikoa da baita sarrerako datuak iragazi nahi dira, hala nola balio batek tarte baten barruan egotea nahi denean.

Hurrengo adibide honek 3 eta 7 arteko zenbaki bat sarrera bezala jaso arte berri bat eskatzen jarraitzen du

```
 REPEAT
   WriteString("Sartu zenbaki bat")
   ReadInt(zenbakia)
 UNTIL (zenbakia >= 3) AND (zenbakia <= 7)

```

Ez da beharrezkoa
-----------------

Repeat begizta oso erabilgarria da kasu batzuetan, baina ez da beharrezkoa [[programazio egituratu]an, while begizta batek ordezkatu baitezake. Hona adibidea:

```
 Errepikatu
    (Begiztaren edukia)
 Bete arte (baldintza)

```

Honela ere idatzi daiteke:

```
 (Begiztaren edukia)
 (baldintza) betetzen ez den bitartean
    (Begiztaren eduki)
 begiztaren itxiera

```

Aurreko bi kode hauek baliokideak dira, emaitza berdina sortzen baitute.

Ikus, gainera
-------------

* Begizta
* For begizta
* Kontrol egitura

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3242594

 |

* Wd Datuak: Q3242594
**Nafarroako Hermandadeak** Nafarroan historian zehar egituratu ziren bi antolakunderi dagokio. Nafarroako Erresumaren babesa, muga aldeko gaiztaginen aurkako zapalkuntza izan ziren batzuen helburuak (Nafarroako eta Aragoiko erresumen arteko muga-herriek osatu zuten gisa honetako lehen ermandadea 1204. urtean, eta beste bat 1364. urtean, Nafarroako eta Gipuzkoa-Arabako mugetan dauden herrietan).

Besteen helburua eta handikien gehiegikerietatik babestea izan zen. Bigarren mota honetako ermandadeak osatu ziren han eta hemen Nafarroa osoan, XIII. mende bukaeratik aurrera.

Erreferentziak
--------------

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12264655

 |

* Wd Datuak: Q12264655
**Nafarroako Fantasia eta Beldurrezko Horror Online Art Zinemaldia** (gaztelaniaz eta ofizialki *Festival Internacional de Cine Fantástico y de Terror de Navarra Horror Online Art*) Nafarroako Iruñea hiriburuan ospatzen den zinemaldia da.

2012an Cynthia Rico Abajo eta Miguel Suárez del Cerrok sortu zuten eta gaur egun arte zuzendariak izan dira. Zinemaldia bi ataletan banatua dago: Lehenbizikoa, online lehiaketa ekitaldia da, honetan Zinemaldiaren Sail Ofizialerako hautatutako laburmetraiek parte hartzen dute. Behin ekitaldi hori amaitu eta gero, Nafarroako hainbat zine aretoetan fantasia eta beldurrezko generoko film hainbat film nabarmen ikusgai daude.

Zinemaldiko kartel iragarleak Iruñeko hainbat eremu publiko ezagunetan ikusgai jartzen dira, tartean Gazteluko Plazan, Foruen monumentuan eta Iruñeko udaletxean.

Kanpo estekak
-------------

* Nafarroako Fantasia eta Beldurrezko Horror Online Art Zinemaldiaren webgunea **(Gaztelaniaz)**

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q21041525

 |

* Wd Datuak: Q21041525
**Isabel González Turmo** (Espainia, 1954ko ekainaren 1a) antropologoa, irakaslea eta idazlea da. Espainiako elikagaien antropologian espezializatua da. Akademikoa da.

Biografia
---------

Antropologia Sozialean doktoratu zen Sevillako Unibertsitatean, eta elikaduraren antropologian espezializatu zen. Sevillako Unibertsitateko irakasle titular erretiratua. Haren ikerketa elikaduraren antropologian oinarritu zen, eta gizakiaren portaera aztertu zuen, hain egunerokoa, globala eta beharrezkoa den elikaduraren inguruan. *International Commission on the Anthropology of Food* nazioarteko lehendakariordetzan aritu zen.

Nazioarteko hainbat ikerketa-proiekturen arduraduna izan zen. Horietako batek izenburu hauxe du: *Antropología de la alimentación: cocina y hábitos alimentarios a ambos lados del estrecho. Andalucía y Marruecos. Siglos XI-XX*.

Lanak
-----

Argitalpen ugari egin ditu elikadura-ohituren bilakaerari buruz, Mediterraneoko herrien historiaren eta elikaduraren bidez sukaldeak aztertzeari buruz. Haren lanak erreferentzia dira gastronomiaren eta sukaldaritzaren historia kultura gisa aztertzen duten guztientzat.

*200 Años de cocina* lanean, 1775 eta 1975 artean idatzitako 43 etxeko errezeta-liburutan eskuz idatzitako 4586 errezeta aztertu zituen. Ez da errezeta-liburua, sukaldaritzaren bilakaerari buruzkoa baizik, errezeta horien edukiaren analisi estatistiko eta kualitatiboaren bidez.

*Cocinar era una práctica.* *Transformación digital y cocina* (TREA) lanean teknologia etxeko eta profesionalen sukaldean eragiten ari den aldaketei buruz hausnartzen du. Adimen artifiziala batez ere elikaduraren lehen zatietan dagoela azaltzen du: eremuan dago, sentsorez betetzen ari da. Honelaxe dio:

> *Elikaduraren bidez ia denaz hitz egin daiteke, ia denaz pentsa daiteke: krisi garaiak, jaiak, bizikidetza, gizon eta emakumeen arteko harremanak, herrien arteko harremanak, immigrazioa*.
> 
>

Erreferentziak
--------------

1. ↑   «Cocinar era una práctica. Transformación digital y cocina» *Trea*.
2. 1 2   EFE.  (2013-05-25). «"El nacionalismo culinario es un invento reciente", según la antropóloga Isabel González Turmo» *ElDiario.es*.
3. ↑   «Página de Isabel González Turmo en SISIUS» *investigacion.us.es*.
4. ↑   «200 años de cocina» *www.diariojaen.es*.
5. ↑   «Los libros de Isabel González Turmo» *Academia Sevillana Gastronomía y Turismo* 2021-11-03.
6. ↑   «200 años de cocina, 4.586 recetas y 43 recetarios manuscritos» *Diario de Gastronomía: Cocina, vino, gastronomía y recetas gourmet* 2013-05-25.
7. 1 2   Izquierdo, José.  (2019-03-30). «"La transformación digital de la cocina empieza en el campo"» *Diario de Sevilla*.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q108598588
* **Identifikadoreak**
* WorldCat
* VIAF: 7540133
* ISNI: 0000 0000 5946 8901
* BNE: XX849054
* LCCN: n82050281
* SUDOC: 035555688
* UB: a1255014

 |

* Wd Datuak: Q108598588
**Janet Leung** (Mississauga, Ontario, Kanada, 1994ko apirilaren 25a) Kanadako sofbol jokalaria da. Kanadako emakumezkoen sofbol selekzio nazionaleko kide da, eta, 2020ko Udako Olinpiar Jokoetan, parte hartu zuen brontzezko domina irabaziz.

Ibilbidea
---------

Leungek, unibertsitateko softbolean, Ivy Leaguen jokatu zuen Brown Bears-ekin 2012tik 2016ra.

Leung, 2019ko Limako Panamerikar Jokoetan, parte hartu zuen zilarra irabaziz.

2021eko ekainean, Leung Kanadako 2020ko Olinpiar talderako izendatu zuten. Olinpiar Jokoetan, Leungek bi erantzun gabeko kolpe eta ibilaldi bat egin zituen; brontzezko domina jokoan, bere erantzun gabeko kolpe bat grabatu, eta garaipena lortu zuen Kanadak Mexiko taldearen aurrean.

Olinpiar Jokoak
---------------

2020ko Tokioko Olinpiar Jokoetan Kanadarentzako zilarrezko domina irabazi zuen taldeko kide izan zen. Japoniak (urrezkoa) eta AEBk (zilarrezkoa) eskuratuko zituzten. Hauek osatu zuten Kanadako taldea: Jenna Caira, Emma Entzminger, Larissa Franklin, Jennifer Gilbert, Sara Groenewegen, Kelsey Harshman, Victoria Hayward, Danielle Lawrie, Janet Leung, Joey Lye, Erika Polidori, Kaleigh Rafter, Lauren Bay-Regula, Jennifer Salling eta Natalie Wideman-ek.

Udako Olinpiar Jokoetako emaitzak
---------------------------------

| Udako Olinpiar Jokoak |
| --- |
| Urtea
  | Lekua
  | Domina
  | Proba
  |
| 2020 | Tokio Japonia Japonia
  | 03 !3. postua, brontzezko domina | Softbolaemakumezkoa.
  |

Erreferentziak
--------------

1. ↑   «Janet Leung» *www.olympic.ca/* (Canadian Olympic Committee).
2. ↑   «Janet Leung» *brownbears.com* 2021-07-26.
3. ↑   «Janet Leung» *www.olympic.ca/* (Canadian Olympic Committee)."Janet Leung". *www.olympic.ca/*. Canadian Olympic Committee. Retrieved 10 July 2021.
4. ↑   Nichols, Paula.  (12 May 2021). *Team Canada reveals roster for softball's Olympic return.*  Canadian Olympic Committee.
5. ↑   «Canada names Olympic women's softball team» *www.cbc.ca/* (CBC Sports) 12 May 2021.
6. ↑   «MEX 2, CAN 3» *olympicssoftball.wbsc.org* 2021-07-26.
7. ↑   «Leung» *olympicssoftball.wbsc.org* 2021-07-26.
8. ↑  «Janet Leung» *olympedia.org* 2022-04-05ean begiratua**(Ingelesez)**
9. ↑  «Janet Leung» Olympics.com 2022-04-05ean begiratua **(Gaztelaniaz)**
10. ↑  "Softbola, emakumezkoa, emaitzak 2020" olympedia.org **(Ingelesez)**

Kanpo estekak
-------------

* Brown Bears biografia

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q107480680

 |

* Wd Datuak: Q107480680